Muungano wa Madola ya Afrika
Kiongozi wa zamani wa Libya Muammar al-Gaddafi, ambaye 2009 alikuwa mwenyekiti wa Umoja wa Afrika (UA), aliendeleza wazo la Muungano wa Madola ya Afrika katika mikutano mwili ya kanda ya Afrika: wa kwanza mwezi Juni 2007 mjini Conakry, Guinea, halafu tena mnamo mwezi wa Februari mwaka 2009 mjini Addis Ababa, Ethiopia. Gaddafi awali alisukuma kuanzishwa kwa suala hili katika mkutano uliofanyika mwaka 2000 mjini Lomé, Togo, aliealeza UA kama kushindwa kwa baadhi ya mambo; Gaddafi alidai ya kwamba muungano wa kweli pekee ndiyo unaweza kutupatia uthabiti na utajiri kwa Afrika yetu. 
Baadhi ya viongozi wakuu wa UA walikubaliana na shirikisho lililopendekezwa, wakiamini ya kwamba ingeliweza kuleta amani katika Afrika mpya. Alpha Oumar Konaré, Rais wa zamani wa Mali na mwenyekiti wa zamani wa Tume ya Umoja wa Afrika, alizungumzia wazo hili katika sherehe za Siku ya Afrika, mnamo Mei 25, 2006.
Ripoti ya Fowler
Ripoti ya Fowler, (imetolewa tarehe 14 Machi, 2000, ni ripoti ya Umoja wa Mataifa inayoelezea namna ambavyo makampuni mbalimbali, serikali za Afrika na Ulaya, ikiwa pamoja na chama cha siasa cha Angola na mshirika wake UNITA, walivyokiuka Itifaki ya Lusaka halkadhalika mapendekezo ya UM. Robert Fowler, balozi wa Canada katika Umoja wa Mataifa, aliongoza tume iliyosuka ripoti hiyo, ambayo iliangazia kwa kina dukuduku la dunia nzima dhidi ya biashara ya almasi zenye mgogo na kuonesha viunganishi vikubwa vya biashara haramu ya almasi za damu. Mapendekezo haya ndio yaliyozaa Mkataba wa Kimberley.